wickkiey/tamil-wikipedia-chunked huggingface dataset:
# எருமை நாக்கு

## மாற்றமடையும் குஞ்சுகள்

மற்ற மீன்களைப் போலவே, முட்டைப் பொரித்துக் குஞ்சாக இருக்கும் நிலையில், கண்கள் பக்கத்திற்கு ஒன்றாகவும், உடல் சமச்சீருடனும், தோற்றமளிக்கும். இம்மீனின் உடல், வலம் இடமாக அழுந்திக் குறுகியும், மேல்கீழாக அகன்றும் இருக்கும். இளம்பருவத்தில் விரிகடலில் நீந்தித்திரியும் இயல்புடையது. ஆனால், வளர வளரச் சேற்றில் ஒரு புறமாகப் படியும் குணத்தைப் பெறுகிறது. அதற்கேற்பத் தலையிலுள்ள எலும்புக்கூட்டின் முற்பகுதி முறுக்கிக் கொண்டு வளருகிறது. இதனால் இடப்பக்கத்தில் படியும் இனமானால், அப்பக்கத்துக் கண் மெல்லமெல்ல, வலப்பக்கமாக வந்துவிடுகிறது. சமச்சீரில் அமைந்த மரபிலிருந்து தோன்றியத் தன் வாழ்க்கைக்கு ஏற்றவாறு, இரண்டு கண்களும் ஒரே பக்கம் வரவும், இன்னும் சில மாறுதல்களை அடைந்தும், சமச்சீரை இழந்து, அசமச்சீருடையதாக, இம்மீன்குஞ்சு பரிணமித்து, முதிர்வடைந்து வாழ்கிறது.
# எருமை நாக்கு

## மாற்றமடையும் குஞ்சுகள்

### மாற்ற விளைவுகள்

- "செட்டோடிசு"(Psettodes) எருமை மீனின் வலப்புறப்பார்வை, இடக்கண் முதுகின் நடுக்கோட்டில் இருப்பதைக் காணலாம். அந்த மீனின் முன்பார்வை, கண்கள், வாய், செவுள் மூடிகள், முன்பின் இணைத்துடுப்புகள், முதுகுத்துடுப்பு, கீழ்துடுப்பு ஆகிய உறுப்புகளைக் காணும் படி உள்ளன.
- 'பிளகூசியா மார்மொரேட்டா' என்னும் நெடுநாக்கு மீனின் இடப்புறப் பார்வை, வலக்கண் இடப்புறத்தில் நெடுந்தூரம் முறுக்கிக்கொண்டு இறங்கி வந்திருப்பதைக் காணலாம்.
- 'பிளைசு' மீனின் முட்டை, அதனுள் வளர்ந்திருக்கும் கருவில் கண்கள் சமச்சீரில் அமைந்திருப்பதைக் காணலாம்.
- 'டர்பாட்டு' மீனின் லார்வாவுக்கு அடுத்த நிலை. உடல் சமச்சீராக இருப்பதும், செங்குத்துத் தளத்தில் அகன்றிருப்பதையும் காணலாம்.
# எருமை நாக்கு

## பொருளாதாரப் பயன்கள்

எருமைநாக்கு மீன்வகைகளில், பல இனங்கள் மிகச்சிறந்த உணவு மீன்கள் ஆகும். சோல், பிளைசு, டர்பெட்டு, ஆலிபட்டு, பிளவுண்டர் என்பவை தட்டையான மீன் குடும்பத்தைச் சேர்ந்தவையாகும். தமிழ்நாட்டுக் கடல்களில் எருமைநாக்கு (செட்டோடிசு எருமை), நாக்கு (சியூடொராம்பசு ஆர்சியசு) என்பவை மிகுதியாக கிடைக்கும் சுவை மிகுந்த மின்களாகும். நெடுநாக்கு (பிளகூசியா மார்மரேட்டா), 'சைனாகிளாசிசு லிங்குவா' என்ற மீன் இனமும், 'சைனாப்ட்டுரா கார்னூட்டா' என்ற மீன் இனமும் அகப்படுவதுண்டு.
# சமஸ்

**சமஸ்** (*Samas*, பிறப்பு: டிசம்பர் 4, 1979), தமிழகத்தின் பத்திரிகையாளரும் எழுத்தாளரும் ஆவார். தமிழ் மொழியில் சிறப்பாக செயல்பட்டு வரும் படைப்பாளிகளுக்கு வழங்கப்படும் கலைஞர் பொற்கிழி விருது 2022 ஆம் ஆண்டில் இவருக்கு வழங்கி கவுரவிக்கப்பட்டது.
# சமஸ்

## வாழ்க்கைக் குறிப்பு

மன்னார்குடியில் மு. சந்திரசேகரன், மு. இரா. மலர்க்கொடி தம்பதியினருக்கு மகனாக சமஸ் பிறந்தார். சிறுவயதிலேயே தந்தையை இழந்துவிட்ட இவர் தன் தாய்வழித் தாத்தா சு. ராசகோபாலனின் ஆதரவில் வளர்ந்தார். தன்னுடைய தொடக்கக் கல்வியை மன்னார்குடி சேவியர் ஜீசஸ் பொதுப் பள்ளி, இலக்கணாம்பேட்டை ஊராட்சி ஒன்றியத் தொடக்கப் பள்ளி, மன்னார்குடி பின்லே தொடக்கப் பள்ளி ஆகியவற்றிலும் மேல்நிலைக் கல்வியை பின்லே மேல்நிலைப் பள்ளியிலும் பயின்றார். பின்னர், மன்னார்குடி இராஜகோபாலசாமி அரசினர் கலைக் கல்லூரியில் ஆங்கில இலக்கியம் முடித்தார். பள்ளி நாட்களில் ‘இந்தியன்’, கல்லூரி நாட்களில் ‘இந்தியன் இனி’ என்று தொடங்கி பின்னர் ‘தினமலர்’, ‘தினமணி’, ‘ஆனந்த விகடன்’, ‘ புதிய தலைமுறை’ என்று பல்வேறு ஊடகங்களில் பணியாற்றி தற்போது தி இந்து தமிழ் நாளிதழில் பணியாற்றி வருகிறார். 2021 ஆம் ஆண்டு செப்டம்பர் முதல் அருஞ்சொல் என்ற செய்தி இணையதளத்தை சொந்தமாக தொடங்கி நடத்தி வருகிறார். தற்போது சென்னையில் வசிக்கிறார். இவருக்கு மனைவி ரா.ரேகா மற்றும் இரு குழந்தைகள் கொண்ட சிறிய குடும்பம் உள்ளது.
# சமஸ்

## எழுத்துலக அறிமுகம்

சிறு வயதிலிருந்தே எழுதி வருகிறார். கல்லூரி நாட்களில் மூன்று கவிதை நூல்களை வெளியிட்டார். நினைவுகள், கண்ணீர் காதலன், நிழல். சமசைத் தமிழகம் அறிந்த எழுத்தாளராக அறிமுகப்படுத்தியது தினமணி நாளிதழின் ‘ஞாயிறு கொண்டாட்டம்’ இணைப்பிதழில் ‘ஈட்டிங் கார்னர்’ பகுதியில் அவர் எழுதிய உணவு தொடர்பான கட்டுரைகள். 2009-ல் ‘சாப்பாட்டுப் புராணம்’ என்ற பெயரில் அந்தக் கட்டுரைகள் தொகுக்கப்பட்டு வெளிவந்தது. தமிழர் உணவைக் கொண்டாடும் தமிழின் முதல் நூல் என்ற அடைமொழியோடு வெளியான இந்நூலை ‘இந்தியா டுடே’ வார இதழ் “இந்தப் புத்தகம் பெரும் பொக்கிஷமாகத் தெரிகிறது” என்று குறிப்பிட்டது. தொடர்ந்து, ‘தினமணி’யின் தலையங்கப் பக்கக் கட்டுரையாளர்களில் ஒருவராக மாறிய சமஸ், பின்னாளில் ‘ஆனந்த விகடன்’ வார இதழுக்கு மாறிய பின்னர் அதன் பத்தி எழுத்தாளர் ஆனார். பிறகு, ‘புதிய தலைமுறை’ நிறுவனம் தொடங்கவிருந்த ‘புது யுகம்’ தொலைக்காட்சியின் ஆரம்ப காலக் குழுவில், புகழ்பெற்ற தொலைக்காட்சி நிகழ்ச்சித் தயாரிப்பாளரான பால.கைலாசத்தின் கீழ் பணியாற்றினார். பாரம்பரியமிக்க ‘தி இந்து’ குழுமம் தமிழில் நாளிதழ் தொடங்கியபோது அதன் நிறுவன அணியில் பங்கேற்க அழைக்க, தற்போது ‘தி இந்து’ நாளிதழில் பணியாற்றுகிறார்.  
உலகின் மாபெரும் ஜனநாயக நிகழ்வான இந்தியத் தேர்தலை நாட்டின் பல்வேறு தரப்பு மக்களும் எப்படிப் பார்க்கிறார்களென நாடெங்கும் பயணித்து எழுதிய 'இந்தியாவின் வண்ணங்கள்', ஆதிகுடிகளான கடலோடிகள், விவசாயிகள், வனவாசிகள் நிலையைக் களத்தில் தங்கிப் பதிவு செய்யும் 'நீர், நிலம், வனம்' இரு தொடர்களும் தமிழ் இதழியலில் சமஸ் முன்னெடுத்த முக்கியமான முன்மாதிரி முயற்சிகள். மேலும் 2016ஆம் ஆண்டு தமிழகச் சட்டமன்றத் தேர்தலின் போது இவர் எழுதிய 'அரசியல் பழகு' என்ற தொடர், அரசியலுக்கும் பொது மக்கட் சமுதாயத்துக்கும் இடையேயான பிணைப்பையும் பரஸ்பர சார்பையும் உரக்கக் கூறியது. சமகாலப் பிரச்சினைகளை வரலாற்றுப் பின்புலத்துடன் அணுகும் சமஸின் கட்டுரைகள், பொதுப் புத்தியை உடைப்பவை. மனசாட்சியுடன் உரையாடுபவை. மாற்றங்களைக் கோருபவை.
# உத்தரப் பிரதேசத்தின் சுற்றுலா மையங்கள்

**உத்திரப் பிரதேசம்** இந்தியாவின் வடபகுதியில் அமைந்துள்ளது. இமயமலையின் அடிவாரத்தில் அமைந்துள்ள மாநிலம் இது. அருகில் இந்தியத் தலைநகரான டில்லியைக் கொண்டுள்ளது. இந்தியச் சுற்றுலாவின் முக்கியமான அம்சமாகிய தாஜ்மகால் இம்மாநிலத்தில் அமைந்துள்ளது. இம்மாநிலத்தின் கலாச்சாரம் மற்றும் வரலாற்றுச் சிறப்புகள் இம்மாநிலத்தை சுற்றுலாவில் தனி இடத்தைப் பெறுகின்றன. மதுரா, பிருந்தாவனம், கிருஷ்ண ஜென்மபூமி, அயோத்தி, ராம ஜென்மபூமி, வாரணாசி போன்ற ஆன்மீகத் தலங்களைக் கொண்டது இம்மாநிலம்.
# உத்தரப் பிரதேசத்தின் சுற்றுலா மையங்கள்

## ஆக்ரா

17 ஆம் நூற்றாண்டைச் சேர்ந்த தாஜ்மகால் இங்கு அமைந்துள்ளது. ஒவ்வொரு வருடமும் 25 லட்சம் பார்வையாளர்கள் இதைக் கண்டுகளிக்கின்றனர். இங்கு பதேபூர் சிக்ரி, அக்பர் டூம், இத்மத்-உத்-துவாலா, ஆக்ரா கோட்டை போன்றவை இங்கு அமைந்துள்ளன.
# உத்தரப் பிரதேசத்தின் சுற்றுலா மையங்கள்

## கும்பமேளா

அலகாபாத் நகரின் கங்கை நதிக்கரையில் ஒவ்வொரு வருடமும் சாதுக்கள் மகாமேளா அன்று தங்களின் ஆன்மீக பிரார்த்தனைக்காக குழுமுவர். இதுவே ஒவ்வொரு 12 வது ஆண்டும் கும்ப மேளா என நடைபெறும். கும்பமேளா அன்று அதிக அளவில் துறவிகள் குழுமுவர்.
# உத்தரப் பிரதேசத்தின் சுற்றுலா மையங்கள்

## இந்துக்களின் புனித இடங்கள்

- வாரணாசி
- மதுரா
- மதுரா கிருஷ்ணர் கோயில்
- பிருந்தாவனம்
- அயோத்தி
- ராம ஜென்மபூமி
- கிருஷ்ண ஜென்மபூமி
- பிரயாகை
- நைமிசாரண்யம்
- கயா
# உத்தரப் பிரதேசத்தின் சுற்றுலா மையங்கள்

## பெளத்தர்களின் புனித இடங்கள்

- சாரநாத்
- குசிநகர்
- கெளசாம்பி
- புத்தகயா
# உத்தரப் பிரதேசத்தின் சுற்றுலா மையங்கள்

## முக்கிய இடங்கள்

-
- ஆக்ரா
- அலகாபாத் (அல்லது) **பிரயாகை**
- கான்பூர்
- லக்னோ
- ஜான்சி
- பத்தேப்பூர் சிக்ரி
- நொய்டா
- கோரக்பூர்
# மெய்ப்பாடு (மேலையர் நெறி)

மெய்ப்பாட்டைத் தோற்றுவிக்கும் உணர்ச்சிகள் ஒருவகை உளவியல் கோட்பாடு. இவற்றை வரலாறு, சமூகம், நரம்பியல் முதலான பல கோணங்களில் ஆராய்வது ஒரு வகை.  
மெய்யில் தென்படும் உணர்ச்சிகளே **மெய்ப்பாடு**. இந்த மெய்ப்பாடுகளைத் தொல்காப்பியர் புறத்திணைக்கு உரியவை எனவும், அகத்திணைக்கு உரியவை எனவும் பாகுபடுத்திக்கொண்டு விளக்கியுள்ளார். இன்னின்ன சூழலில் இன்னின்ன மெய்ப்பாடு தோன்றும் என அவரது கண்ணோட்டம் விரிகிறது.  
மேலைநாட்டார் இவற்றை **உணர்ச்சிகள்** என்னும் மனவெழுச்சி நிலையிலேயே பாகுபடுத்திக்கொண்டு ஆராய்கின்றனர். இவர்களின் பகுப்பு முறைகள் இவ்வாறு அமைந்துள்ளன.
# மெய்ப்பாடு (மேலையர் நெறி)

## ஒப்புநோக்குக

- மெய்ப்பாடு (தொல்காப்பிய நெறி)
# மெய்ப்பாடு (மேலையர் நெறி)

## உணர்ச்சிகள் பார்வை

முதன்மையான அடிப்படை உணர்வுகள் ஆறு எனவும், அவற்றை உந்தும் இரண்டாம்-நிலை உணர்வுகள் எனவும், அடிப்படை உணர்வுகளின் கூறுகளான மூன்றாம்-நிலை எனவும் பாகுபடுத்தி அவர்கள் ஆய்ந்துள்ளனர்.
# மெய்ப்பாடு (மேலையர் நெறி)

## சில கோட்பாடுகள்

ஆர்ட்டொனி, டூனர் என்னும் இரு அறிஞர்கள் 1990 ஆம் ஆண்டு அவர்களுக்கு முன்னர் உணர்ச்சிகளைப் பற்றி ஆராய்ந்த மேலைநாட்டு அறிஞர்களின் கருத்துக்களைத் தொகுத்துப் பார்த்தனர். அவர்கள் தந்துள்ள பட்டியல் இது.
# மெய்ப்பாடு (மேலையர் நெறி)

## சில கோட்பாடுகள்

### நிரல்

| கோட்பாட்டாளர்கள் | அடிப்படை உணர்ச்சி - பகுப்புக் கோட்பாடுகள் | பகுப்பு நிலை |  |  |
| --- | --- | --- | --- | --- |
| பிளச்சிக் | ஏற்பு, எரிச்சல், எதிர்பார்ப்பு, எதிர்ப்பு, மகிழ்வு, அச்சம், துக்கம், வியப்பு | 8 |  |  |
| ஆர்னால்டு | சினம் , பொச்சாவாமை என்னும் விழிப்புணர்வு , தறுகண் , புறக்கணிப்பு , விழைவு , ஏக்கம் , அச்சம் , நம்பிக்கை , காதல் , கலக்கம் | சினம் | வேட்கை , உவகை , ஈடுபாடு , மருட்கை , sorrow | 6 |
| கிரே | வஞ்சின வன்கொடுமை , விழைவு , மகிழ்வு | சினம் , அருவருப்பு , அச்சம் , விழைவு , மருட்கை | அச்சம் , துயரம் , காதல் | 4 |
| மெக்டுகல் | சினம் , அச்சம் , இளிவரல் , மருட்கை | இடும்பை , இன்பம் | 2 |  |
| ஆட்லி & ஜான்சன்-லைடு | சினம் | எதிர்பார்ப்பு , அச்சம் | 4 | } |
# மெய்ப்பாடு (மேலையர் நெறி)

## கோட்பாட்டு முடிவுகள்

மேற்கண்ட நிரலை ஒப்பிட்டு ஆய்ந்து அவர்கள் கண்ட முடிவு இந்த நிரல்.
# மெய்ப்பாடு (மேலையர் நெறி)

## கோட்பாட்டு முடிவுகள்

### நிரல்

| அடிப்படை உணர்ச்சிகள் | இரண்டாம்-நிலை உந்திகள் | மூன்றாம்-நிலை உந்திகள் |  |  |  |
| --- | --- | --- | --- | --- | --- |
| அன்பு | (1)ஆர்வம்
(2) காமம்
(3) ஏக்கம் | (1) வழிபாடு , ஆர்வம் , அன்பு , விருப்பம் , ஈர்ப்பு , கவனம் , வேட்கை , கனிவு , மனப்பாங்கு
(2) மனவெழுச்சி , ஆசை , பாசம் , மையல்
(3) ஏக்கம் | (1) பொலிவு
(2) உவகை
(3) நம்பிக்கை
(4) பெருமிதம்
(5) நிறைவுடைமை
(6) களிப்பு
(7) சிக்கல்-தீர்தல் | (1) களியாட்டம் , இன்பம் , உவகை , கொண்டாட்டம் , துழனி , உல்லாசம் , சோக்கு , மகிழ்ச்சி , நுகர்வு , மனச்செழுமை , பூரிப்பு , பெருமிதம் , எக்காளம் , உயர்வுள்ளல்
(2) உற்சாகம் , முனைப்பார்வம் , திளைப்பார்வம் , உளக்கிளர்ச்சி, உடல்-சிலிர்ப்பு , பூரிப்பு
(3) தன்னிறைவு
(5) எதிர்பார்ப்பு , நம்பிக்கை
(6) துள்ளல்
(7) சிக்கல்-தீர்தல் | மருட்கை , மருட்கை |
| வெகுளி
(2) எரிச்சலைத் தூண்டுதல்
(3) சினமூட்டுதல்
(4) வெறுப்பு
(5) பொறாமை
(6) புறக்கணித்தல் | (1) அடம்பிடித்தல் , எரிச்சலூட்டுதல் , பிடிவாதம் , துன்புறுத்துதல் , அலைக்களித்தல் , கயமைத்தனம்
(2) தொணதொணப்பு
(3) வெகுளி , குத்தல்-பேச்சு , கடுஞ்சினம் , புறக்கணித்தல் , வெறுப்பூட்டுதல் , கசப்பூட்டுதல் , வெறுப்பு , திட்டுதல் , காறி-உமிழ்தல் , வஞ்சம் , விரும்பாமை , தணியாச் சினம்
(4) அருவருப்பு , எதிர்ப்பு
(6) மாறுபடப் பேசல் | (1) துன்புறுதல்
(2) துயரம்
(4) இளிவரல் | (1) வேதனை , துன்புறுதல் , காயம் , உடல்நோவு
(2) பதட்டம் , மனக்கசப்பு , மனமயக்கம் , மாழ்குதல் , துயரம் , கடுந்துயரம் , அவலம் , தொடர்-துயரம் , சலிப்பு
(3) அழிவு , ஏமாற்றம் , துன்பம்
(4) கயமைத்தனம் , நாணம் , உள்ளம் நய்ந்துபோகும் நைவு | } |  |
# நழுவி வணரி இயங்கமைவு

**நழுவி வணரி இயங்கமைவு** என்பது சுழற்சி இயக்கதை நேர்க்கோட்டு இயக்கமாக (linear Motion) அல்லது நேர்க்கோட்டு இயக்கத்தை சுழற்சி இயக்கமாகவோ மாற்ற பயன்படுகிறது. சுழலியக்க மையத்தை உடைய வணரி நழுவியுடன் இணைப்புத் தண்டு மூலமாக நேரடியாக பொருத்தப்பட்டிருக்கும்.பொதுவாக வணரி 360<sup>0</sup> பாகை உடைய சுழற்சி இயக்கதையும் நழுவி நேரடி இயக்கத்தையும் கொடுக்கும் வகையிலும் வடிவமைக்கப்பட்டிருக்கும். பெரும்பாலான உள் எரி பொறி (Internal combustion engine) இவ்வியக்கத்திற்கு எடுத்துக்காட்டு.
# பீகாரின் சுற்றுலா மையங்கள்

** பீகார்** இந்தியாவின் கிழக்கே உள்ள ஓர் மாநிலம். 3000 வருட வரலாற்றைக் கொண்ட மாநிலம் இது. பல புராதன இடங்கள் சுற்றுலாப் பயணிகளைக் கவருகின்றன. உலகம் முழுவதும் இருந்து 60 லட்சம் சுற்றுலாப் பயணிகள் பீகாருக்கு வருகின்றனர்.
# பீகாரின் சுற்றுலா மையங்கள்

## சுற்றுலாவின் வரலாறு

வரலாற்று ஆவணங்களின் படி பொது வருடத்திற்கு முன் 4 ஆம் நூற்றாண்டில் கிரேக்க பயணி மெகஸ்தனிஸ். பீகாருக்கு சந்திரகுப்த மெளரியரின் காலத்தில் வந்திருக்கிறார். அவரது குறிப்புகள் **இண்டிகா** எனும் நூலில் உள்ளன. பின்னர் மெகஸ்தனிஸ்ஸின் மகன் **டியோநிசியஸ்** மன்னர் அசோகரின் காலத்தில் பாடலிபுத்திரம் வந்திருக்கிறார்.பின்னர் 7 ஆம் நூற்றாண்டில் நாளந்தா மற்றும் விக்ரமஷீலா பல்கலைக் கழகத்திற்கு பல்வேறு நாட்டைச் சேர்ந்தவர்கள் வந்திருக்கின்றனர். பழங்காலத்தில் பெரும்பாலும் கல்வி கற்கும் பொருட்டே இங்கு வந்திருக்கின்றனர்.
# பீகாரின் சுற்றுலா மையங்கள்

## தொல்லியல் இடங்கள்

**அகழ்வாராய்வு இடங்கள்**  
- கும்ஹரார்
- அஹம்க்வான்
- விக்ரமசீலா
- கேசாரியா
- பராபர் குகைகள்
**புராதன இடங்கள்**  
- விஷ்ணுபாடா கோவில்
- மஹாபோதி கோவில்
- ஸாஸாராம்
- மனீர் ஷெரீஃப்
- பாடலிபுத்திரம்
- பிரஹ்மயோனி மலை
- ப்ரிட்ஷிலா மலை
- ராம்ஷிலா மலை  
**கோட்டைகள்**  
- றோக்டாஸ் கோட்டை
- ஸாஸாராம் கோட்டை
- பாலமு கோட்டை
- மானர் கோட்டை
- ஜலால்கார்க் கோட்டை
- ராஜ்மகால்
- முங்கர் கோட்டை
# பீகாரின் சுற்றுலா மையங்கள்

## ஆன்மீகத் தலங்கள்

- மகாவீர் மந்திர்
- சீதாமார்கி
- மட்குபானி
- புனாவ்ஸா
- புக்ஸார்
- மேற்குச் சாம்பரன்
- முங்கர்
- ஜாமுய்
- தர்பாங்கா
- அங்க
- பாட்னா
- கயா
- மஹாபோதி கோவில்
- போதி மரம்
- புத்த கயா
- வைஷாலி
- பவாபுரி
- நாளந்தா
- ராஜ்கிர்
- விக்ரமசீலா
- கேசாரியா
- அரிராஜ்
- பாடலிபுத்திரம்
# 1வது வட மாகாண சபை

**1வது வட மாகாண சபை** (*1st Northern Provincial Council*) என்பது 2013 செப்தெம்பர் 21 இல் நடைபெற்ற 2013 மாகாணசபைத் தேர்தல் முடிவுகளின் அடிப்படையில் தேர்ந்தெடுக்கப்பட்ட உறுப்பினர்களை உள்ளடக்கிய இலங்கையின் வட மாகாண சபையின் அமர்வுகளைப் பற்றியது. இலங்கை அரசியலமைப்புச் சட்டத்தின் படி, மாகாணசபை ஒன்றின் ஆட்சிக் காலம் அதன் முதலாவது அமர்வு இடம்பெற்ற நாளில் இருந்து 5 ஆண்டு காலம் ஆகும். இச்சபையின் முதலாவது அமர்வு 2013 அக்டோபர் 25 ஆம் நாள் யாழ்ப்பாணம், கைதடியில் அமைந்துள்ள புதிய மாகாண சபைக் கட்டடத்தில் இடம்பெற்றது. சி. வி. கே. சிவஞானம், அன்ரன் ஜெயநாதன் ஆகியோர் சபைத் தலைவராகவும், பிரதித் தலைவராகவும் போட்டியின்றி முறையே தேர்ந்தெடுக்கப்பட்டனர்.
# 1வது வட மாகாண சபை

## தேர்தல்

1வது வட மாகாணசபைத் தேர்தல் 2013 செப்தெம்பர் 2013 இல் நடைபெற்றது. பொதுவாக இலங்கைத் தேர்தல்களில் வட மாகாணத்தில் உள்ள யாழ்ப்பாணம், கிளிநொச்சி, மன்னார், வவுனியா, முல்லைத்தீவு ஆகிய ஐந்து நிருவாக மாவட்டங்களும் யாழ்ப்பாணம், வன்னி என இரண்டு தேர்தல் மாவட்டங்களாகப் பிரிக்கப்பட்டு தேர்தல்கள் நடைபெறுவது வழக்கம். ஆனால், இம்முறை முதற்தடவையாக வட மாகாணத்தின் ஐந்து நிருவாக மாவட்டங்களும் ஐந்து தேர்தல் மாவட்டங்களாக அறிவிக்கப்பட்டு தேர்தல்கள் இடம்பெற்றன. தேசிய மட்டத்தில் ஆட்சியில் இருக்கும் ஐக்கிய மக்கள் சுதந்திரக் கூட்டணி (ஐமசுகூ), ஈழ மக்கள் ஜனநாயகக் கட்சி (ஈபிடிபி) மற்றும் சில கட்சிகளுடன் இணைந்து கூட்டணி அமைத்துப் போட்டியிட்டது. இலங்கைத் தமிழர்களை முக்கியமாகப் பிரதிநிதித்துவப் படுத்தும் தமிழ்த் தேசியக் கூட்டமைப்பு (ததேகூ) ஐந்து தமிழ்க் கட்சிகளின் கூட்டிணைப்பில் தேர்தலில் நின்றது. மொத்தமுள்ள 36 இடங்களில் ததேகூ 28 இடங்களைக் கைப்பற்றி அறுதிப் பெரும்பான்மையைப் பெற்றது. ஐமசுகூ 7 இடங்களையும், சிறீலங்கா முஸ்லிம் காங்கிரசு ஒரு இடத்தையும் கைப்பற்றின. || 82,838 || 18.38% || **7**
|-
| bgcolor=|&nbsp; || align=சிறீலங்கா முஸ்லிம் காங்கிரசு விக்னேசுவரன் 2013 அக்டோபர் 1 இல் ஆளுனர் ஜி. ஏ. சந்திரசிறியிடம் இருந்து நியமனக் கடிதத்தைப் பெற்றுக் கொண்டார். இவர் பின்னர் 2013 அக்டோபர் 7 இல் முதலமைச்சராகவும் மாகாண சபை உறுப்பினராகவும் அரசுத்தலைவர் மகிந்த ராசபக்ச முன்னிலையில் அலரி மாளிகையில் பதவியேற்றுக் கொண்டார்.
# 1வது வட மாகாண சபை

## தேர்தல்

#### அமைச்சர்கள்

1வது அமைச்சரவைக்கு 2013 அக்டோபர் 10 ஆம் நாள் பின்வரும் நான்கு அமைச்சர்கள் முதலமைச்சரினால் தேர்ந்தெடுக்கப்பட்டு, அக்டோபர் 11 இல் யாழ்ப்பாணம் வீரசிங்கம் மண்டபத்தில் முதலமைச்சர் முன்னிலையில் பதவியேற்றுக் கொண்டனர்.  
- வேளாண்மை, கால்நடை, நீர்ப்பாசனம், சூழல் அமைச்சர்: பொ. ஐங்கரநேசன் ஈபிஆர்எல்எஃப், யாழ்ப்பாணம்)
- கல்வி, கலாச்சார, விளையாட்டுத்துறை அமைச்சர்: த. குருகுலராஜா (இ.த.அ.க, கிளிநொச்சி)
- சுகாதார, சுதேச மருத்துவத்துறை அமைச்சர்: மரு. ப. சத்தியலிங்கம் (இ.த.அ.க, வவுனியா)
- மீன்பிடி, போக்குவரத்து, கிராம அபிவிருத்தி அமைச்சர்: பா. டெனீஸ்வரன் (ரெலோ, மன்னார்)  
இவற்றை விட வடமாகாண முதலமைச்சரின் கீழ் வடமாகாண நிதி மற்றும் திட்டமிடல், சட்டம் மற்றும் ஒழுங்கு, காணி மற்றும் வீதி அபிவிருத்தி, மின்சாரம், வீடு மற்றும் நிர்மாணம், நீர்வள, கூட்டுறவு அபிவிருத்தி, சமூகசேவைகள் மற்றும் புனர்வாழ்வு, மகளீர் விவகாரம், கைத்தொழில் மற்றும் வர்த்தக மேம்பாடு, சுற்றுலா, உள்ளுராட்சி மற்றும் மாகாண சபைகள், நிர்வாக மற்றும் உணவு வழங்கல் மற்றும் விநியோகம் ஆகிய அமைச்சுகள் உள்ளடங்கும்.
# 1வது வட மாகாண சபை

## உறுப்பினர்கள்

### யாழ்ப்பாண மாவட்டம்

| <small>பெயர்</small> | <small>தேர்தல்
மாவட்டம்</small> | <small>விருப்பு
வாக்குகள்</small> | <small>பதவியேற்ற
நாள்</small> | <small>வரை</small> | <small>தெரிவு
செய்த
கட்சி</small> | <small>தெரிவு
செய்த
கூட்டணி</small> | <small>தற்போதைய
கட்சி</small> | <small>தற்போதைய
கூட்டணி</small> | <small>குறிப்புகள்</small> |
| --- | --- | --- | --- | --- | --- | --- | --- | --- | --- |
| align=சி. வி. விக்னேஸ்வரன் | யாழ் | align=1,32,255 | - | தமிழரசுக் கட்சி | ததேகூ | தமிழரசுக் கட்சி | ததேகூ | align=<small>முதலமைச்சர்</small> |  |
| align=அனந்தி சசிதரன் | யாழ் | align=87,870 | - | தமிழரசுக் கட்சி | ததேகூ | தமிழரசுக் கட்சி | ததேகூ | align= |  |
| align=தர்மலிங்கம் சித்தார்த்தன் | யாழ் | align=39,715 | புளொட் | ததேகூ | புளொட் | ததேகூ | align=<small>2015 தேர்தலில் நாடாளுமன்றத்துக்கு தேர்ந்தெடுக்கப்பட்டார்.</small> |  |  |
| align=இம்மானுவேல் ஆனல்ட் | யாழ் | align=26,888 | - | தமிழரசுக் கட்சி | ததேகூ | தமிழரசுக் கட்சி | ததேகூ | align= |  |
| align=சி. வி. கே. சிவஞானம் | யாழ் | align=26,747 | - | தமிழரசுக் கட்சி | ததேகூ | தமிழரசுக் கட்சி | ததேகூ | align=<small>அவைத் தலைவர் (தவிசாளர்)</small> |  |
| align=பாலச்சந்திரன் கஜதீபன் | யாழ் | align=23,669 | - | தமிழரசுக் கட்சி | ததேகூ | தமிழரசுக் கட்சி | ததேகூ | align= |  |
| align=எம். கே. சிவாஜிலிங்கம் | யாழ் | align=22,660 | - | ரெலோ | ததேகூ | ரெலோ | ததேகூ | align= |  |
| align=பொ. ஐங்கரநேசன் | யாழ் | align=22,268 | - | ஈபிஆர்எல்எஃப் | ததேகூ | ஈபிஆர்எல்எஃப் | ததேகூ | align=<small>வேளாண்மை, கால்நடை, நீர்ப்பாசனம், சூழல் அமைச்சர்</small> |  |
| align=சந்திரலிங்கம் சுகிர்தன் | யாழ் | align=20,541 | - | தமிழரசுக் கட்சி | ததேகூ | தமிழரசுக் கட்சி | ததேகூ | align= |  |
| align=கேசவன் சயந்தன் | யாழ் | align=20,179 | - | தமிழரசுக் கட்சி | ததேகூ | தமிழரசுக் கட்சி | ததேகூ | align= |  |
| align=விந்தன் கனகரத்தினம் | யாழ் | align=16,463 | - | டெலோ | ததேகூ | டெலோ | ததேகூ | align= |  |
| align=அரியகுட்டி பரஞ்சோதி | யாழ் | align=16,359 | - | தமிழரசுக் கட்சி | ததேகூ | தமிழரசுக் கட்சி | ததேகூ | align= |  |
| align=கந்தையா சர்வேஸ்வரன் | யாழ் | align=14,761 | - | ஈபிஆர்எல்எஃப் | ததேகூ | ஈபிஆர்எல்எஃப் | ததேகூ | align= |  |
| align=வேலுப்பிள்ளை சிவயோகன் | யாழ் | align=13,479 | - | தமிழரசுக் கட்சி | ததேகூ | தமிழரசுக் கட்சி | ததேகூ | align= |  |
| align=கந்தசாமி கமலேந்திரன் | யாழ் | align=13,632 | மார்ச்சு 2014 | ஈபிடிபி | ஐமசுகூ | ஈபிடிபி | ஐமசுகூ | align=<small>மார்ச்சு 2014 இல் கட்சியில் இருந்து நீக்கப்பட்டார்.</small> |  |
| align=அங்கஜன் இராமநாதன் | யாழ் | align=10,031 | சுதந்திரக் கட்சி | ஐமசுகூ | சுதந்திரக் கட்சி | ஐமசுகூ | align=<small>2015 தேர்தலில் நாடாளுமன்றத்துக்கு தேர்ந்தெடுக்கப்பட்டார்.</small> |  |  |
| align=கணபதிப்பிள்ளை தர்மலிங்கம் | யாழ் | align= | - | - | ததேகூ | - | ததேகூ | align=<small>த. சித்தார்த்தன் நாடாளுமன்றத்திற்குத் தேர்ந்தெடுக்கப்பட்டதை அடுத்து இவர் நியமிக்கப்பட்டார்.</small> |  |
| align=சிறீ ரங்கேஸ்வரன் | யாழ் | align= | - | சுதந்திரக் கட்சி | ஐமசுகூ | சுதந்திரக் கட்சி | ஐமசுகூ | align=<small>அங்கஜன் இராமநாதன் நாடாளுமன்றத்திற்குத் தேர்ந்தெடுக்கப்பட்டதை அடுத்து இவர் நியமிக்கப்பட்டார்.</small> | } |
# 1வது வட மாகாண சபை

## உறுப்பினர்கள்

### கிளிநொச்சி மாவட்டம்

| <small>பெயர்</small> | <small>தேர்தல்
மாவட்டம்</small> | <small>விருப்பு
வாக்குகள்</small> | <small>பதவியேற்ற
நாள்</small> | <small>வரை</small> | <small>தெரிவு
செய்த
கட்சி</small> | <small>தெரிவு
செய்த
கூட்டணி</small> | <small>தற்போதைய
கட்சி</small> | <small>தற்போதைய
கூட்டணி</small> | <small>குறிப்புகள்</small> |
| --- | --- | --- | --- | --- | --- | --- | --- | --- | --- |
| align=பசுபதி அரியரத்தினம் | கிளிநொச்சி | align=27,264 | - | தமிழரசுக் கட்சி | ததேகூ | தமிழரசுக் கட்சி | ததேகூ | align= |  |
| align=தம்பிராஜா குருகுலராஜா | கிளிநொச்சி | align=26,427 | - | தமிழரசுக் கட்சி | ததேகூ | தமிழரசுக் கட்சி | ததேகூ | align=<small>கல்வி, கலாச்சார, விளையாட்டுத்துறை அமைச்சர்</small> |  |
| align=சுப்பிரமணியம் பசுபதிப்பிள்ளை | கிளிநொச்சி | align=26,132 | - | தமிழரசுக் கட்சி | ததேகூ | தமிழரசுக் கட்சி | ததேகூ | align= |  |
| align=வை. தவநாதன் | கிளிநொச்சி | align=3,753 | - | ஈபிடிபி | ஐமசுகூ | ஈபிடிபி | ஐமசுகூ | align= | } |
# 1வது வட மாகாண சபை

## உறுப்பினர்கள்

### முல்லைத்தீவு மாவட்டம்

| <small>பெயர்</small> | <small>தேர்தல்
மாவட்டம்</small> | <small>விருப்பு
வாக்குகள்</small> | <small>பதவியேற்ற
நாள்</small> | <small>வரை</small> | <small>தெரிவு
செய்த
கட்சி</small> | <small>தெரிவு
செய்த
கூட்டணி</small> | <small>தற்போதைய
கட்சி</small> | <small>தற்போதைய
கூட்டணி</small> | <small>குறிப்புகள்</small> |
| --- | --- | --- | --- | --- | --- | --- | --- | --- | --- |
| align=மரியாம்பிள்ளை அந்தனி ஜெயநாதன் | முல்லைத்தீவு | align=9,309 | - | தமிழரசுக் கட்சி | ததேகூ | தமிழரசுக் கட்சி | ததேகூ | align=<small>அவைப் பிரதித் தலைவர்</small> |  |
| align=சிவப்பிரகாசம் சிவமோகன் | முல்லைத்தீவு | align=9,296 | ஈபிஆர்எல்எஃப் | ததேகூ | ஈபிஆர்எல்எஃப் | ததேகூ | align=<small>2015 தேர்தலில் நாடாளுமன்றத்துக்கு தேர்ந்தெடுக்கப்பட்டார்.</small> |  |  |
| align=அகமது லெப்பை யாசின் ஜவாகிர் | முல்லைத்தீவு | align=1,726 | - | முஸ்லிம் காங்கிரசு | ஐமசுகூ | முஸ்லிம் காங்கிரசு | ஐமசுகூ | align= |  |
| align=கந்தையா சிவனேசன் | முல்லைத்தீவு | align= - | - | புளொட் | ததேகூ | புளொட் | ததேகூ | align=<small>கனகசுந்தரசுவாமி வீரவாகு காலமானதை அடுத்து நியமிக்கப்பட்டார்.</small> |  |
| align=வல்லிபுரம் கமலேஸ்வரன் | முல்லைத்தீவு | align= | - | - | ததேகூ | - | ததேகூ |  |  |
| align=பிரிமுஸ் சிராய்வா | மன்னார் | align=12,927 | - | தமிழரசுக் கட்சி | ததேகூ | தமிழரசுக் கட்சி | ததேகூ | align= |  |
| align=டெனிசுவரன் பாலசுப்பிரமணியம் | மன்னார் | align=12,827 | - | ரெலோ | ததேகூ | ரெலோ | ததேகூ | align=<small>மீன்பிடி, போக்குவரத்து, கிராம அபிவிருத்தி அமைச்சர்</small> |  |
| align=ஜி. குணசீலன் | மன்னார் | align=12,260 | - | ரெலோ | ததேகூ | ரெலோ | ததேகூ | align= |  |
| align=றிப்கான் பதியுதீன் | மன்னார் | align=11,130 | - | அகில இலங்கை மக்கள் காங்கிரஸ் | ஐமசுகூ | அகில இலங்கை மக்கள் காங்கிரஸ் | ஐமசுகூ | align= |  |
| align=கபிர் முகமது ரயீஸ் | மன்னார் | align=3,165 | - | முஸ்லிம் காங்கிரஸ் | முஸ்லிம் காங்கிரஸ் | முஸ்லிம் காங்கிரஸ் | முஸ்லிம் காங்கிரஸ் | align= | } |
# 1வது வட மாகாண சபை

## உறுப்பினர்கள்

### மேலதிக உறுப்பினர்கள்

தேர்தலில் ஆகக் கூடுதலான இடங்களைக் கைப்பற்றிய தமிழ்த் தேசியக் கூட்டமைப்புக்கு மேலதிக 2 இடங்கள் கிடைத்தன. இந்த இரண்டு இடங்ளில் ஒன்று ஒரு முஸ்லிம் பிரதிநிதிக்கும், மற்றையது பல்வேறுபட்ட சமூக நலன்களைக் கருத்திற் கொண்டு ஒவ்வோர் ஆண்டும் சுழற்சி முறையில் ஒருவருக்கு அளிப்பது என்றும் தமிழ்த் தேசியக் கூட்டமைப்பு முடிவெடுத்தது.
| <small>பெயர்</small> | <small>தேர்தல்
மாவட்டம்</small> | <small>விருப்பு
வாக்குகள்</small> | <small>பதவியேற்ற
நாள்</small> | <small>வரை</small> | <small>தெரிவு
செய்த
கட்சி</small> | <small>தெரிவு
செய்த
கூட்டணி</small> | <small>தற்போதைய
கட்சி</small> | <small>தற்போதைய
கூட்டணி</small> | <small>குறிப்புகள்</small> |
| --- | --- | --- | --- | --- | --- | --- | --- | --- | --- |
| align=அயூப் அஸ்மின் | மன்னார் | align=1,009 | - | நல்லாட்சிக்கான மக்கள் இயக்கம் தலைமையிலான அரசியல் கூட்டமைப்பு | ததேகூ | நல்லாட்சிக்கான மக்கள் இயக்கம் தலைமையிலான அரசியல் கூட்டமைப்பு | ததேகூ | align= |  |
| align=மேரி கமலா குணசீலன் | முல்லைத்தீவு | align= | தமிழர் விடுதலைக் கூட்டணி | ததேகூ | தமிழர் விடுதலைக் கூட்டணி | ததேகூ | align=<small>ஒப்பந்தப்படி ஓராண்டிற்குப் பின்னர் பதவி விலகினார்.</small> |  |  |
| align=எம். பி. நடராஜ் | align= | - | ஈபிஆர்எல்எஃப் | ததேகூ | ஈபிஆர்எல்எஃப் | ததேகூ | align=<small>மேரி குணசீலனுக்குப் பதிலாக நியமிக்கப்பட்டார்.</small> |  |  |
# அசாமின் சுற்றுலா மையங்கள்

அசாம் இந்தியாவின் 7 வடகிழக்கு மாநிலங்களில் ஒன்றாக உள்ளது. இது செந்நிற ஆறுகளையும், நீல நிற மலைகளையும் கொண்டது. இங்கு, காசிரங்கா தேசியப் பூங்கா, மானசு தேசியப் பூங்கா, கரம்பாணி வனவிலங்கு சரணாலயம், காமாக்யா கோவில், போபிதோரா காட்டுயிர்ப் பகுதி, நாமெரி தேசியப் பூங்கா மற்றும் திப்ரு-ஷேய்க்ஹோவா தேசியப்பூங்கா ஆகியவை முக்கியமான சுற்றுலாத்தலங்கள் ஆகும். மேலும், இந்தியாவில் மிக அடத்தியான காடுகள் அசாமில் உள்ளன.
# அசாமின் சுற்றுலா மையங்கள்

## முக்கிய சுற்றுலா இடங்கள்

- பிரம்மபுத்திரா ஆறு - இந்திய நதிகளில் ஆண் பெயரைக் கொண்ட ஆறு இதுவே ஆகும்.
- கவுகாத்தி - இது, அசாமின் தலைநகர் மற்றும் வடகிழக்கு மாநிலங்களில் உள்ள பெரிய நகரம் ஆகும். இது முழு பிராந்தியத்திற்கும் முக்கிய நுழைவாயிலாக செயல்படுகிறது. கவுகாத்தியின் முக்கிய சுற்றுலாத் தலங்களாக காமாக்யா கோயில், பிரம்மபுத்திரா நதியில் உள்ள ரிவர் க்ரூஸ், சங்கர்தேவ் கலாக்ஷேத்ரா, உமானந்தா கோயில், அஸ்ஸாம் மாநில உயிரியல் பூங்கா, ஷில்பகிராம் போன்றவை உள்ளன. மேலும், சந்துபி ஏரி,சோனாபூர், மதன் காம்தேவ், சந்திராபூர் மற்றும் போபிடோரா வனவிலங்கு சரணாலயம் ஆகியவை நகரத்திற்கு வெளியே உள்ள மற்ற பிரபலமான இடங்கள் ஆகும். மதன் காம்தேவ் செல்லும் போது, சுற்றுலாப் பயணிகள் தேதுவார் கிராமத்தில் அமைந்துள்ள பழங்கால கோவிலான கோபேஸ்வர் கோயிலுக்கும் வருகை தருகின்றனர்.
- மாஜூலி - இது பிரம்மபுத்திரா ஆற்றின் அருகில் அமைந்த நன்நீர்த் தீவு என்று அழைக்கப்படுகிறது. மஜூலி அதன் வைஷ்ணவ சத்திரங்களான கமலாபரி சத்ரா, டகின்பட் சத்ரா, கரமுர்ஹ் சத்ரா, அவுனியாட்டி சத்ரா, பெங்கேனாட்டி சத்ரா மற்றும் சமகுரி சத்ரா போன்றவற்றிற்கு பெயர் பெற்றது.  
- காசிரங்கா தேசியப் பூங்கா
- ஜேடிங்கா - பறவைகள் சரணாலயம்.
- சோனிட்பூர் - தேசியப் பூங்காங்கள் நிறைந்த பகுதி.
- ஜோர்ஹாட் - நகரம்.
- சிவசாகர் - தேயிலைத் தோட்டங்கள், அருங்காட்சியகங்கள் உள்ளன.
- ஹஜோ - புனிதத்தலம்
- ஹாப்லாங் - மலைவாழிடம்
- டின்சுகியா - அசாமிம் இரண்டாவது பெரிய நகரம்
- திப்ருகார் - தேயிலை நகரம் என அழைக்கப்படுகிறது.
# அசாமின் சுற்றுலா மையங்கள்

## புகைப்படங்கள்

<>  
</>
# சாவித்திரி (பெண்)

**சாவித்திரி** இந்து தொன்மக் கதைகளில் வரும் ஒரு பெண். மத்திர நாட்டின் மன்னர் அசுவபதியின் மகள். எதிரிகளிடம் நாட்டை பறிகொடுத்த சால்வ நாட்டு மன்னன் துயுமத்சேனனின் மகனான ஒரு வருடமே உயிர்வாழக் கூடிய சத்தியவான் என்னும் ஏழை விறகு வெட்டியைத் திருமணம் செய்து கொண்டவள்.
# சாவித்திரியின் கதை

## பிறப்பு

பரத கண்டத்தில் செல்வச் செழிப்புடன் ஒரு தேசம் சிறந்து விளங்கியது. மத்ரா நாடே அந்த தேசமாகும். அந்த நாட்டை அசுவபதி என்ற மன்னன் சீரும் சிறப்புமாக ஆண்டுவந்தார். அசுவபதி உத்தமன். அவனுக்கு ஒரு வருத்தம் இருந்தது. நல்ல முறையில் நாட்டை ஆண்டு வந்தாலும் தனக்கென்று வாரிசு இல்லையே என்பதே அவனுடைய வருத்தம். பல புண்ணியத் தீர்த்தங்களுக்குச் சென்று நீராடி, கடுமையான விரதங்களையும் மேற்கொண்டான். கடைசியில் குழந்தைப் பேற்றிற்காகப் பதினெட்டு ஆண்டுகள் சாவித்திரிதேவியை வேண்டி வணங்கி வந்தான். சாவித்திரி மந்திரத்தைச் சொல்லி இலட்சம் ஆகுதிகளைச் செய்தான். பதினெட்டாம் ஆண்டில் அசுவபதியின் விரதத்தில் சாவித்திரிதேவி மகிழ்ந்து அவன் முன் தோன்றினாள். ‘அசுவபதியே! உனக்கு வேண்டியது என்ன? கேள். தருகிறேன்’ என்றாள். உடனே அசுவபதி, “தேவி! என் வம்சம் தழைக்கும் பொருட்டு, குழந்தைகள் பல பிறக்க வேண்டும்” என்றான். அசுவபதியின் எதிர்காலத்தை அறிந்திருந்த சாவித்திரிதேவி, ‘அரசே! உனக்கு ஒரு அழகானபெண் குழந்தை பிறக்கும். இதற்கு மேல் எதையும் கேட்காதே! பிரம்மதேவர் உனக்கு எழுதி வைத்திருப்பது போல் நடக்கும்” என்று கூறி மறைந்தாள். சாவித்திரிதேவி கூறியதைப் போன்று, அசுவபதியின் மனைவிக்கு அழகும் அறிவுமுடைய பெண் குழந்தை பிறந்தது. சாவித்திரி அருளால் குழந்தை பிறந்தமையால் அந்தணர்கள் குழந்தைக்குச் ‘சாவித்திரி’ என்று பெயரிட்டனர்.
# தோட்டம்

தோட்டம்]]  
என்பது வீட்டுக் கொல்லை அல்லதுமலசலகூடம் வெளிப்புற நிலத்தைப் பண்படுத்தி, அதில் தாவர வகைகளை உணவுக்காகவோ அல்லது காட்சிப்படுத்தவோ அல்லது அழகு நுகர்விற்காகவோ வளர்ப்பது ஆகும். இதில் இயற்கை, செயற்கைத் தாவரங்களும் அடங்கும். இயற்கையில் பல தோட்ட அமைவுகள் இயல்பாக அமைதலும் உண்டு. இன்று வீட்டுத் தோட்டங்களே மிகவும் பரவலாக ஏற்பட்டுள்ளன. கீரைகள், காய்கறிகள், பழம் தரும் மரங்கள், அழகுச் செடிகள் போன்றவை இதில் அடங்கும். பொது மரபாக இவை அனைத்து வகைத் தோட்டங்களையும் குறிக்கும். இயற்கையான சூழலில் காட்டு விலங்குகளை வளர்க்கும் விலங்கு காட்சியகங்களும் உயிரியல் தோட்டங்களாகும். மேற்கத்தியத் தோட்டங்கள் பெரும்பாலும் தாவரங்களால் நிரம்புவதால் அவை தாவரத் தோட்டங்கள் எனப்படுகின்றன. யப்பான் சென் தோட்டங்களைப் போன்ற சில கிழக்கத்திய மரபான தோட்டங்களில் தாவரங்கள் இங்கொன்றும் அங்கொன்றுமாக அல்லது முற்றிலும் இல்லாமலும் போகலாம்.  
தோட்டங்கள் பல்வேறு பாணிகளும் கட்டமைவுகளும் கொண்டமையலாம். இவை நீர்நிலைகளிலும் குளங்களிலும் ஏரிகளிலும் சரிவான பள்ளத்தாக்குகளிலும் அமையலாம். தோட்டங்களில் குளுமைக்காகவும் அழகுக்காகவும் நீரூற்றுகளும் அமைக்கப்படுகின்றன.நீரூற்றுகளைச் சுற்றியும் தோட்டங்கள் அமைக்கப்படுவதுண்டு. சில தோட்டங்கள் அழகுக்காக மட்டுமே அமைக்கப்படுகின்றன. வேறு சில தோட்டங்கள் உணவையும் தனிப்பகுதியிலோ அல்லது அழகு தரும் தாவரங்களுக்கிடையே இடைமிடைந்தோ பயிரிடலால் தருவதுண்டு. உணவு தரும் தோட்டங்கள் பண்ணைகளை விட சிறியனவாகும். இவை மிகுந்த உழைப்பைக் கோருபவை. இவற்றின் நோக்கம் பொழுதுபோக்கே தவிர வணிகப்பயன் அல்ல. பூந்தோட்டங்கள் பலவகை உயரம், வண்ணம், கட்டமைவு, நறுமணம் கொண்டவையாகவும் புலன்களுக்கு ஆர்வமும் மகிழ்ச்சியும் தருவனவாகவும் அமைகின்றன.  
தோட்ட வளர்ப்பு தோட்டத்தை வளர்த்துப் பேணிக்காக்கும் செயல்பாடு அல்லது கலையாகும். இப்பணி பயில்நிலைத் தோட்டக்காரர்களாலோ அல்லது தொழில்முறைத் தோட்ட வல்லுனர்களாலோ செய்யப்படுகிறது. தோட்டம் பூங்காக்களிலும் சாலையோரங்களிலும் பிற பொதுவெளிகளிலும் அமைக்கப்படுகிறது.  
நில இயற்கை அழகியல் அத்துரைவல்லுனர்களின் தொழில்முறைப் பணியாகும். இவ்வல்லுனர்கள் பொதுவிட அமைப்புகளிலும் தொழிற்குழும வாடிக்கையாளர்களுக்கும் நில இயற்கை வடிவமைப்பைச் செய்து தருகின்றனர்.
# தோட்டம்

## வடிவமைப்பு

தோட்ட வடிவமைப்பு என்பது நிலக்கிடப்பு நிலையில் தேர்ந்தெடுத்த தாவரவகைகளை நடுவதற்கான தரையமைவுத் திட்டமிடல் செயல்முறையாகும். தோட்டங்கள் தோட்ட உரிமையாளர்களாலும் வடிவமைக்கப்படுகின்றன அல்லது தொழில்முறை வல்லுனர்களாலும் வடிவமைக்கப்படுகின்றன. தொழில்முறை தோட்ட வடிவமைப்பாளர்கள் தோட்டக்கலையிலும் வடிவமைப்பு நெறிமுறைகளிலும் பயிற்சி பெற்றவர்களாவர். அவர்கள் தாவரங்களைப் பயன்படுத்தும் வழிவகை பற்றிய அறிவு சான்றவராவர். சில தொழில்முறைத் தோட்ட வடிவமைப்பாளர்கள் நிலக்கிடப்பு வடிவமைப்பாளர்களும் ஆவர். இவர்கள் இதற்கான தனி பட்டம் பெற்று அரசின் உரிமமும் பெற்று வைத்திருப்பர்.  
தோட்ட வடிவமைப்புக் கூறுபாடுகளில் நிலத் தரையமைவு, நடைவழிகள், சுவர்கள், அமர்வு இடங்கள், நீரூற்று போன்ற நீர் ஏற்பாடுகள், தாவரங்களின் இட இருப்பமைவு ஆகியன அடங்கும். இவை பொது தோட்டக்கலை தேவைகளுக்கு ஏற்பவும் பருவ மாற்றத் தோற்றங்களுக்கு ஏற்பவும் வாழ்நாள், வாழிடம், உருவளவு, வளர்ச்சி வீதம், பிற தாவரங்கள் உடனான கூட்டியைவு, நில அமைவு உடனான ஒருங்கியைவு ஆகியவற்றைக் கருதியும் வடிவமைக்கப்படல் வேண்டும். தொடர் பேணுதலுக்குக் கிடைக்கும் நீதிவளமும் பேணிக் காக்க கிடைக்கும் நேர அளவும் தாவரத் தேர்வு, அவற்றின் வளர்ச்சி வீதம், பரவல் அளவு, ஓராண்டு அல்லது ஈராண்டு போன்ற தன்விதைப்புக் கால அளவு, பூப்புக் காலம் போன்ற பிற பன்மைகளைத் தெரிவுசெய்ய உதவும். தோட்ட வடிவமைப்பை முறையான வடிவமைப்பு, இயற்கை வடிவமைப்பு என இருவகையாக ஓரளவு பிரிக்கலாம்.  
மிக இன்றியமையாத தோட்ட வடிவமைப்புக் கூறுபாடு அதன் பயன்பாடும் பாணியும் தோட்டப் பொதுவெளிக் கட்டமைப்புகள் உடனான ஒருங்கிணைவும் ஆகும்மிவை எல்லாமே கிடைக்கும் பாதீட்டைப் பொறுத்தே அமையும்.
# தோட்டம்

## பலவகைத் தோட்டங்கள்

- வீட்டுத் தோட்டம்
பொதுவாக வீட்டு தோட்டத்தில் சமைப்பதற்கான காய்கறிகள் பயிரிடப்படுகின்றன. கீரை வகைகள், பச்சைமிளகாய், கத்தரி, வெண்டை போன்றவை வீட்டு தோட்டத்தில் பயிரிடப்படும் முக்கியமான காய்கறிகள்.
- மரக்கறித் தோட்டம்
கீரை வகைகள், பச்சைமிளகாய், கத்தரி, வெண்டை, வெள்ளரி, அவரை போன்றவை மரக்கறி தோட்டத்தில் பயிரிடப்படும் முக்கியமான காய்கறிகள்.
# மாவென்

**மாவென்** (MAVEN) (Mars Atmosphere and Volatiles Evolution) என்பது செவ்வாய்க் கோளை ஆராய அமெரிக்காவின் விண்வெளி ஆய்வு மையமான நாசா தயார் செய்து அனுப்பிய விண்கலம்.
# மாவென்

## வரலாறு

*மாவென்* விண்கலம் 2013 நவம்பர் 18 ஆம் திகதி புளோரிடாவின் கேப் கேனவரல் ஏவுதளத்தில் இருந்து ஏவப்பட்டது. 2014 செப்டம்பர் மாதம் 22 ஆம் திகதி விண்கலம் செவ்வாய் கோளின் சுற்றுப்பாதையை சென்றடைந்தது.
# மாவென்

## எடை

அட்லஸ் வி-401 ஏவுகலம் கொண்டு விண்ணில் செலுத்தப்பட்டது. இதன் எடை 802 கிகி ஆகும்.
# மாவென்

## நோக்கம்

செவ்வாய்க் கோளின் காலநிலையை வளிமண்டலத்தில் உள்ள வளிமத்தின் இழப்பு எவ்வாறு மாற்றத்தை ஏற்படுத்தியுள்ளது என அறிவதும், இதற்கு முன்னர் செவ்வாய் பற்றிய தகவல் போல் மேலும் பல தகவல்களை பெற இதன் மூலம் முயற்சிக்கப்படும். ஆனால் மாவென், செவ்வாய் கோளில் உயிரினங்களின் தகவல்களைப் பற்றி கண்டறியாது என அறிவிக்கப்பட்டுள்ளது.
# மாவென்

## வன்பொருள் கண்ணோட்டம்

மார்ஸ் ரெகனைசன்ஸ் ஆர்பிட்டர் மற்றும் ஒடிஸி விண்கலம் போன்றவற்றின் அடிப்படையில் லாக்ஹீட் மார்டின் ஸ்பேஸ் சிஸ்டம்ஸ் வடிவமைப்பு செய்துள்ளது. இதன் இரு முனைகளிலும் சூரிய வரிசையுடைய காந்த கவரும் திறன் அளவு கருவி (magnetometers) 0.20 பற்றி மீ 3 (7.1 cu ft) அளவு கன சதுர வடிவத்தில் அமைந்துள்ளது. நாசாவின் ஜெட் ப்ரபல்ஷன் ஆய்வகம் 10Mbps வரை ஒரு தரவு பரிமாற்ற விகிதம் கொண்ட எலெக்ட்ரா தொலைத்தொடர்பு ரிலே தொகுப்பு வழங்கியுள்ளது. விண்கலம் அதிகமாக நீள்வட்ட வழியில் தரைகட்டுப்பாட்டில் இயங்கும்படி வடிவமைக்கப்பட்டுள்ளது.
# மாவென்

## விஞ்ஞான கருவிகள்

*மேவன்* செவ்வாய் கோளின் வளிமண்டலத்தின் மேல் பகுதியில் சூரியனின் ஒளியின் காரணமாக ஏற்படும் விளைவுகள், மற்றும் செவ்வாய் வளிமண்டல வாயுக்கள் பண்புகள், அதன் மேல் வளிமண்டல மாற்றங்கள், சூரிய காற்று, அயனி மண்டிலம் பாதிப்பு பற்றிய ஆராய்ச்சிக்கருவிகள் இதில் உள்ளன. இதனுடன் ஒரு பூமி ஆண்டில் ஒரு காலத்தில் மிகவும் நீள் வட்டப்பாதையில் ஏற்படும் நிகழ்வுகள் பற்றிய அளவீடுகள் செய்யும் கருவி, ஆழ்ந்த தாழ்நிலைகளும் "150 கி.மீ. (93 மைல்) குறைந்த உயரத்தில் மேல் வளிமண்டலத்தில் ஏற்படும் நிகழ்வைக்கணிக்கும் கருவி போன்றவை உள்ளது. விண்கலத்தில் பறக்கும் கருவிகளின் தொகுப்பை கொலராடோ போல்டர் பல்கலைக்கழகம், கலிபோர்னியா பல்கலைக்கழகம், பெர்க்லி மற்றும் கோடார்ட் ஸ்பேஸ் பிளைட் மையம் ஆகியவை சேர்ந்து உருவாக்கியுள்ளன.
# மாவென்

## துகள்கள் மற்றும் புலம் (பி & எஃப்) தொகுப்பு

;பெர்க்லி விண்வெளி அறிவியல் ஆய்வுக்கூடமும், கலிபோர்னியா பல்கலைக்கழகமும் சேர்ந்து உறுவாக்கியுள்ளது.
- சூரிய காற்று எலக்ட்ரான் பகுப்பாய்வுக் கருவி - சூரிய காற்று மற்றும் அயனாதிக்க எலக்ட்ரான்களின் நடவடிக்கைகள்.
- சூரிய காற்று இயன் பகுப்பாய்வுக் கருவி - சூரிய காற்று மற்றும் அயனி அடர்த்தி காந்த-உறையின் வேகம் அளவிடுதல்.
- நிலையான வெப்ப இயன் கலவை மற்றும் SupraThermal - மிதமான ஆற்றல் தப்பி அயனிகளுக்கான வெப்ப அயனிகளின் நடவடிக்கைகள்
- சூரிய ஆற்றல் துகள் கவனிப்பான் - மேல் வளிமண்டலத்தில் உள்ள சூரிய ஆற்றல் துகள் தாக்கத்தை தீர்மானித்தல்.
- Langmuir ஆய்வு மற்றும் அலைகள் - அயனாதிக்க பண்புகள் மற்றும் தப்பிய அயனிகள் மற்றும் வளிமண்டலம் சூரிய தீவிர புற ஊதாகதிர்களின் உள்ளீடு அலை வெப்பத்தை தீர்மானித்தல்.
- காந்தமானி (மாக்) - கிரகங்கிடையிலான சூரிய காற்று மற்றும் அயனாதிக்க காந்த நடவடிக்கைகளை ஆராய்வது.
# மாவென்

## ஏவுதல்

நாசா 18.11.2013 (திங்கள் கிழமை) அன்று அமெரிக்காவின் நேரப்படி மதியம் 1.28 மணிக்கு அட்லஸ் வி-401 ராக்கெட் மூலம் புளோரிடாவில் உள்ள கேப் கனவரல் மையத்தில் இருந்து விண்ணில் ஏவியது. இது 10 மாத பயணத்திற்குப் பின்னர் 22.09.2014 அன்று செவ்வாய்கிரகத்திற்கு சென்றடையும்.  
இந்த விண்கலம் செவ்வாய் கிரகத்திற்கு மேல் 6 ஆயிரம் கி.மீ சுற்றும். இது 3 முறை செவ்வாய் கிரகத்திற்கு மேல் 125 கி.மீ தூரம் நெருக்கமாக வரும். இதன் எடை 2,450 கிலோ, மற்றும் 37.5 அடி நீளம் கொண்டது. திட்ட செலவு ரூ.4030 கோடி ஆகும்.
# கொங்காலே கொட பண்டா

**கொங்காலே கொட பண்டா** என்பவர் இலங்கை ஆங்கிலேடம் இருந்து சுதந்திரத்தைப் பெறுவதற்காகப் போராடிய தேசிய வீரர்களுள் ஒருவராவார். இவர் களனியில் வனவாசல என்னும் பிரதேசத்தில் பிறந்தார். இவரது இயற்பெயர் *வர்ணபுர தேவக டேவிட்*. *வனவாசல டேவிட்*, *பேலியகொட டேவிட்*எனும் பெயர்களாலும் இவர் அழைக்கப்படார். வரி எதிர்ப்பு இயக்கத்திற்கு ஆதரவு வெளியிட்டு மலைநாட்டிற்கு வந்த அவர் அங்கு திருமணப்பந்தத்தில் இணைந்த்துகொண்டார் . பிறகு அவர் கொங்கால கொட பண்டா என பிரசித்தம் அடைந்தார் . கொங்காலே கொட பண்டா சிங்களவர்களின் மன்னனாக *சீறீ சர்வசித்தி ராஜசிங்க* என்னும் பெயரில் தம்புள்ளையில் முடிசூடிக்கொண்டார். 1848இல் இலங்கையில் இடம்பெற்ற சுதந்திரப்போரின் போது வீரபுரன் அப்பு எனும் பௌத்தபிக்குவுடன் தலைமைத்துவத்தை ஏற்று செயற்பட்டார். உயிருடன் கைதான அவர் குற்றவாளீயாக ஒப்புக்கொண்டபடியால், மலாக்காவுக்கு நாடு கடத்தப்பட்டார். சிங்களவரின் வீர புருஸரான இவர் நோயினால் 1849 டிசம்பர் 1 ஆம் திகதி மரணமானார்.
# புற்று கதிர் ஏற்பளவு

**புற்று கதிர் ஏற்பளவு** (tumour dose) என்பது கதிர் மருத்துவத்தில் நோய்குணமாக புற்றுத் திசுக்களுக்கு கொடுக்கப்பட வேண்டிய கதிர் ஏற்பளவினைக் குறிக்கும். திசுவினைப் பொறுத்து இவ்வளவு மாறுபடும். வலியகற்றும் கதிர் மருத்துவத்தில் கதிர் ஏற்பளவு குறைவாகவே உள்ளது. புற்றுக் கூற்றளவிலிருந்து இது மாறுபட்டது.
# கமுகறை புருஷோத்தமன் நாயர்

**கமுகறை புருஷோத்தமன் நாயர்** மலையாள சினிமாவின் ஆரம்பகாலப் பின்னணிப் பாடகர்களில் ஒருவர் (1930 - 1995). கன்னியாகுமரி மாவட்டத்தில் திருவட்டாறு என்ற ஊரில் 1930 டிசம்பர் 4 ஆம் தேதி பிறந்தார்
# கமுகறை புருஷோத்தமன் நாயர்

## வாழ்க்கை

இசைப் பின்னணி கொண்ட குடும்பம். புருஷோத்தமனும் அவர் தங்கை லீலாவும் இளமையிலேயே இசை பயின்றார்கள். 13 ஆம் வயதில் திருவட்டாறு ஆதிகேசவப்பெருமாள் கோயில் சன்னிதியில் பாடி அறிமுகமானார். 15 ஆம் வயதில் அன்றைய திருவிதாங்கூர் அரசின் வானொலியில் பாட வாய்ப்பு கிடைத்தது  
1953ல் பொய்க்குதிரை என்ற படத்துக்காக ஒரு சிறிய பாடலைப் பாடினார். அதன்பின் தொடர்ந்து திரைப்பாடல்களைப் பாடினார். ஆத்மவித்யாலயமே, ஏகாந்ததையுடே அபார தீரம், மற்றொரு சீதையை காட்டிலேக்கயச்சு, ஈஸ்வர சிந்தயிதொந் போன்றபாடல்கள் மிகப்பிரபலமானவை  
திருவட்டாற்றில் தனியார் உயர்நிலைப்பள்ளியை நடத்திவந்தார். 1995 மே மாதம் 26 ஆம் தேதி மறைந்தார்
# ராய்டாக் ஆறு

**ராய்டாக் ஆறு** (Raidak Rive) பிரம்பபுத்திரா நதியின் கிளை ஆறு ஆகும். இது இந்தியா, பூட்டான் மற்றும் வங்காளதேசம் வழியாகச் செல்கிறது. இது இமயமலையில் உற்பத்தியாகிறது. இதன் இன்னொரு பெயர் **வாங் சூ** ஆகும். பூட்டனில் இது **திம்பு சூ** எனவும் அழைக்கப்படுகிறது. இது மேற்கு வங்காளத்தில் **ஜால்பாய்குரி** மற்றும் **கூச் பேகர்** மாவட்டம் வழியாக வங்காளதேசம் செல்கிறது. வங்காளதேசத்தில் குரிகிராம் மாவட்டதின் வழியாக செல்லும் இந்த ஆற்றை தூத்குமார் ஆறு என்று அழைக்கின்றனர். இந்த ஆறானது மொத்தம் 370 (230 மைல்கள்) கிலோமீட்டர் தூரம் ஓடுகின்றது.
# ராய்டாக் ஆறு

## சுக்கா நீர்மின் நிலையம்

இந்த ஆற்றின் குறுக்கே **சுக்கா** நீர்மின் நிலையம் பூட்டானில் அமைந்துள்ளது. இந்த நீர்மின் நிலையமானது இந்தியாவால் கட்டப்பட்டது. மொத்தத் தொகையில் 60% இந்தியாவும் மீதி 40 % கடனாகவும் பெறப்பட்டது. இதிலிருந்து உற்பத்தியாகும் மின்சாரம் பூட்டானின் தேவைக்குப் போக மீதி இந்தியாவிற்கு மிகக் குறைந்த விலையில் வழங்கப்படுகிறது. திம்புவிற்கும் இந்திய எல்கைக்கும் இடையே இந்த நீர்மின்சக்தி நிலையம் 1974-ல் கட்டத் தொடங்கி 1988-ல் கட்டிமுடிக்கப்பட்டது. இது பூட்டானின் சிமாகோட்டி கிராமத்தில் அமைந்துள்ளது. இதிலிருந்து 336 மெகாவாட் மின்சாரம் உற்பத்தி செய்யப்படுகிறது.
# அருண்குமார் அரவிந்த்

**அருண்குமார் அரவிந்த்** (*Arun Kumar Aravind*- மே 22, 1977) மலையாளத் திரைப்பட இயக்குநர். மலையாளத்தில் புதியதலைமுறைப் படங்கள் என்று சொல்லப்படும் திரை அலையை உருவாக்கியவர்களில் ஒருவர்
# அருண்குமார் அரவிந்த்

## திரைவாழ்க்கை

அருண்குமார் அடிப்படையில் ஒரு திரைப்படத் தொகுப்பாளர். 2004ல் வெளிவந்த *வெட்டம்* என்ற மலையாளப்படத்தை படத்தொகுப்பு செய்தார். அதன்பின் இயக்குநர் பிரியதர்சனின் பெரும்பாலான படங்களுக்கு படத்தொகுப்பாளராகப் பணியாற்றினார்.  
2010 ல் சியாம் மேனன் எழுதிய *காக்டெய்ல்* என்ற சினிமாவை இயக்கியபடி இயக்குநராக அறிமுகமானார். அதன்பின் 2011 ல் முரளி கோபி திரைக்கதை எழுதிய *ஈ அடுத்த காலத்து* என்ற படமும் 2012ல் *லெஃப்ட் ரைட் லெஃப்ட்* என்ற அரசியல் விமர்சனப்படமும் இவரது இயக்கத்தில் வெளிவந்தன. ஜெயமோகன் திரைக்கதை எழுதிய *ஒன் பை டூ* என்ற படத்தை இப்போது இயக்கிக் கொண்டிருக்கிறார்
# அருண்குமார் அரவிந்த்

## விருதுகள்

ஈ அடுத்த காலத்து படம் திருவனந்தபுரம் திரைவிழாவில் சிறந்த படம் மற்றும் திரைக்கதைக்கான விருதைப் பெற்றது. ஏஷியாநெட் விருது சிறந்த படத்தொகுப்புக்காக வழங்கப்பட்டது.
# கதிர்வரைவியல் ஒப்புமை

**கதிர்வரைவியல் ஒப்புமை** (*radiographic contrast*, அல்லது *radiocontrast*) என்பது கதிர்வரைவியல் படத்தில் இரு அடுத்தடுத்த புள்ளிகளில் காணப்படும் ஒளியியல் அடர்த்திகளின் வேறுபாடாகும். D1 , D2 ஆகியவை இரு அடுத்தடுத்த புள்ளிகளிலுள்ள அடர்த்தி என்றால், அவைகளுக்கிடையே உள்ள ஒப்புமை C என்பது,  
:<math>C = D_1 - D_2 </math> எனக் கொடுக்கப்படுகிறது.  
சில சமயங்களில் ஒப்புமையினைக் கூட்ட நேர் அல்லது எதிர் (’+’ அல்லது ’-’) ஒப்புமைகூட்டும் சாயப்பொருளோ அல்லது வளிமமோ
பயன்படுத்தப்படுகிறது.
# ஈராறு கால்கொண்டெழும் புரவி

**ஈராறு கால்கொண்டெழும் புரவி** ஜெயமோகன் எழுதிய சிறுகதைகளின் தொகுதி. 2012ல் சொல்புதிது பதிப்பகம் இந்நூலை வெளியிட்டிருக்கிறது. இது நான்கு பாகங்களாக வெளிவந்துள்ளது.
# ஈராறு கால்கொண்டெழும் புரவி

## உள்ளடக்கம்

ஈராறு கால்கொண்டெழும் புரவி என்பது காலத்தைப்பற்றி திருமூலர் எழுதிய வரி. இத்தொகுப்பில் உள்ள ஒரு குறுநாவலின் தலைப்பு அது. மெய்ஞானத்துக்கான பயணத்தில் அறிவுக்கும் நுண்ணுணர்வுக்குமான போராட்டத்தை அங்கதச்சுவையுடன் சொல்லும் கதை இது. திருமூலர் பாடல்களும் சித்தர் பாடல்களும் பகடியாகவும் நுண்ணியபொருளிலும் பயன்படுத்தப்பட்டுள்ளன  
இத்தொகுதியில் *மன்மதன்*, *அலை அறிந்தது*, *பழையமுகம்* போன்ற கதைகள் உள்ளன. *அதர்வம்*, *களம்* ஆகிய இருகதைகள் மகாபாரதப் பின்னணி கொண்டவை.
# பொன்னிறப்பாதை

**பொன்னிறப்பாதை** ஜெயமோகன் எழுதிய கட்டுரைகளின் தொகுதி. சொல்புதிது பதிப்பகம் இந்நூலை 2013ல் வெளியிட்டிருக்கிறது.
# பொன்னிறப்பாதை

## உள்ளடக்கம்

வாழ்க்கையின் அடிப்படைகளான உலகியல் விழுமியங்கள், ஆன்மீகக் கொள்கைகள் ஆகியவற்றை விவாதிக்கும் நூல் இது. பெரும்பாலும் வாசகர்களின் வினாக்களுக்கான விடைகளின் வடிவில் இவை அமைந்துள்ளன. *விதிசமைப்பவர்கள்*, *நான்குவேடங்கள்* போன்ற கட்டுரைகள் இதில் உள்ளன
# இடைவெளி (கணிதம்)

கணிதத்தில் ஒரு (**மெய்யெண்**) **இடைவெளி** ((*real*) *interval*) என்பது, தனது உறுப்புகளான இரு மெய்யெண்களுக்கு இடைப்பட்ட எந்தவொரு மெய்யெண்ணும் அதன் மற்றொரு உறுப்பாகவே அமைகின்ற பண்புடைய மெய்யெண்களின் கணம் ஆகும்.  
சில எடுத்துக்காட்டுக்கள்:
- என்னும் கட்டுப்பாட்டுக்குட்பட்ட அனைத்து *x* எண்களின் கணம் ஓர் இடைவெளி. இவ்விடைவெளி , மற்றும் இவ்விரு எண்களுக்கிடையே அமையும் அனைத்து மெய்யெண்களையும் உள்ளடக்கியது.  
- அனைத்து மெய்யெண்களின் கணம் <math>\R</math> ஓர் இடைவெளி
- அனைத்து எதிர் மெய்யெண்களின் கணம் ஓர் இடைவெளி.
- வெற்றுக்கணம் ஓர் இடை32 noவெளி.
# இடைவெளி (கணிதம்)

## குறியீடுகள்

*a*, *b* என்ற இரு எண்களுக்கிடையுள்ள எண்களின் (அவ்விரு எண்கள் உட்பட) இடைவெளியின் குறியீடு:
:<math>[a , b]</math>  
:*a*, *b* இரண்டும் இடைவெளியின் *முனைப் புள்ளிகள்* (*ஓரப் புள்ளிகள்*) எனப்படும்.
# இடைவெளி (கணிதம்)

## குறியீடுகள்

### முனைப்புள்ளிகள் நீங்கலாக

ஏதாவதொரு முனைப்புள்ளி நீங்கிய இடைவெளியைக் குறிப்பதற்கு, அந்த முனையிலுள்ள சதுர அடைப்புக்குறிக்குப் பதில் பிறை அடைப்புக்குறி பயன்படுத்தப்படுகிறது:
: <math> \begin{align}
(a,b) = \mathopen{]}a,b\mathclose{[} &= \{x\in\R\,|\,a<x<b\}, \\{}
[a,b) = \mathopen{[}a,b\mathclose{[} &= \{x\in\R\,|\,a\le x<b\}, \\{}
(a,b] = \mathopen{]}a,b\mathclose{]} &= \{x\in\R\,|\,a<x\le b\}, \\{}
[a,b] = \mathopen{[}a,b\mathclose{]} &= \{x\in\R\,|\,a\le x\le b\}.
\end{align} </math>  
(*a*,*a*), [*a*,*a*), (*a*,*a*] ஆகிய இடைவெளிகள் வெற்றுக்கணத்தைக் குறிக்கின்றன; [*a*,*a*] இடைவெளி *a* எண்ணை மட்டும் கொண்டிருக்கும். *a* > *b* எனில் மேலே தரப்பட்டுள்ள நான்கு இடைவெளிகளுமே வெற்றுக் கணத்தைக் குறிக்கும்.  
இடைவெளியின் இருவகையான குறியீடுகளும் கணிதத்தில் வேறுசில இடங்களில் பயன்படுத்தப்படும் குறியீடுகளுடன் ஒத்ததாக அமைகின்றன.  
எடுத்துக்காட்டாக,
:<math>(a,b)</math>  
இக்குறியீடு, கணக்கோட்பாட்டில் வரிசைச் சோடிகளைக் குறிக்கிறது; பகுமுறை வடிவவியலில் ஒரு புள்ளியின் ஆயதொலைவுகளைக் குறிக்கிறது; ஒரு திசையனைக் குறிக்கிறது; மேலும் ஒரு சிக்கலெண்ணையும் குறிக்கிறது.  
:<math>[a,b]</math> என்பது கணினி அறிவியலில் மிகச்சில சமயங்களில் வரிசைச்சோடியைக் குறிக்கப் பயன்படுத்தப்படுகிறது.  
(*a*,*b*) இடைவெளியின் நிரப்பியைக் குறிப்பதற்கு சில கணித எழுத்தாளர்கள் <math>]a,b[</math> என்ற குறியீட்டைப் பயன்படுத்துகிறார்கள். அதாவது, இது *a* மற்றும் அதைவிடச் சிறிய மெய்யெண்களையும், *b* மற்றும் அதைவிடப் பெரிய மெய்யெண்களையும் கொண்ட இடைவெளி என்பதாகும்.
# இடைவெளி (கணிதம்)

## குறியீடுகள்

### முடிவிலியான முனைப்புள்ளிகள்

இடைவெளியின் இருவிதமானக் குறியீடுகளிலும், ஒரு முனையில் வரம்பு கிடையாது என்பதைக் குறிக்க முடிவிலியைப் பயன்படுத்தலாம். அதாவது <math>a=-\infty</math> அல்லது <math>b=+\infty</math> (அல்லது இரண்டையுமே) பயன்படுத்தலாம்.  
எடுத்துக்காட்டாக,
:(−∞,0) இடைவெளி குறை மெய்யெண்கள் கணத்தியும்;
:(0,+∞) இடைவெளி நேர் மெய்யெண்களின் கணத்தையும்;
:(−∞,+∞) இடைவெளி அனைத்து மெய்யெண்களின் கணத்தையும் குறிக்கின்றன.
# இடைவெளி (கணிதம்)

## குறியீடுகள்

### முழுஎண் இடைவெளிகள்

*a* , *b* என்பன இரு முழு எண்கள் எனில் அவற்றுக்கு இடையேயுள்ள முழு எண்களின் (அவை இரண்டும் உட்பட) இடைவெளியானது, [*a* .. *b*] அல்லது {*a* .. *b*} அல்லது *a* .. *b* என சில இடங்களில் குறிக்கப்படுகிறது.  
கீழ் அல்லது மேல் முனைப்புள்ளியை முடிவுறு எண்ணாகக் கொண்ட முழுஎண் இடைவெளி எப்பொழுதும் அம்முனைப்புள்ளியையும் உள்ளடக்கியதாக இருக்கும். எனவே முனைப்புள்ளிகள் சேர்க்கப்படவில்லை எனபதை எழுத வேண்டிய முறை:
:*a* .. *b*−1, *a*+1 .. *b*, அல்லது *a*+1 .. *b*−1.
:[*a* .. *b*) அல்லது [*a* .. *b*[ என்னும் குறியீடுகள் முழுஎண் இடைவெளிகளுக்கு அரிதாகவே பயன்படுத்தப்படுகின்றன.
# இடைவெளி (கணிதம்)

## சொல்லியல்

### திறந்த இடைவெளி

முனைப்புள்ளிகளை உள்ளடக்காத இடைவெளி *திறந்த இடைவெளி* எனப்படும். இந்த இடைவெளியைக் குறிப்பதற்குப் பிறை அடைப்புக்குறிகள் பயன்படுத்தப்படுகின்றன.  
எடுத்துக்காட்டு:  
திறந்த இடைவெளி (0,1), *0* ஐ விட பெரிய எண்களையும் *1* ஐ விடச் சிறிய எண்களையும் கொண்டது.
# இடைவெளி (கணிதம்)

## சொல்லியல்

### மூடிய இடைவெளி

முனைப்புள்ளிகளை உள்ளடக்கிய இடைவெளி *மூடிய இடைவெளி* எனப்படும். இந்த இடைவெளியைக் குறிப்பதற்குச் சதுர அடைப்புக்குறிகள் பயன்படுத்தப்படுகின்றன.  
எடுத்துக்காட்டு:  
மூடிய இடைவெளி [0,1], *0* மற்றும் *0* ஐ விட பெரிய எண்களையும், *1* மற்றும் *1* ஐ விடச் சிறிய எண்களையும் கொண்டது.
# இடைவெளி (கணிதம்)

## சொல்லியல்

### சிதைந்த இடைவெளி

ஒரேயொரு மெய்யெண் மட்டும் கொண்டுள்ள ஓருறுப்புக் கணம் *சிதைந்த இடைவெளி* எனப்படும். சில கணித எழுத்தாளர்கள், வெற்றுக்கணத்தையும் இந்த வரையறையில் சேர்த்துக் கொள்வர்.
# இடைவெளி (கணிதம்)

## சொல்லியல்

### தகு இடைவெளி

வெற்றாகவோ அல்லது சிதைந்ததாகவோ இல்லாத ஒரு மெய்யெண் இடைவெளி, *தகு இடைவெளி* எனப்படும். இந்த இடைவெளி, முடிவுறா எண்ணிக்கையிலான உறுப்புகளைக் கொண்டிருக்கும்.
# இடைவெளி (கணிதம்)

## சொல்லியல்

### இடது மற்றும் வலது வரம்புடைய இடைவெளி

ஓர் இடைவெளியின் எல்லா உறுப்புகளையும் விடச் சிறியதான ஒரு மெய்யெண் இருக்குமாயின் அந்த இடைவெளி *இடது-வரம்புடைய இடைவெளி* (*-bounded*) என்றும், மாறாக எல்லா உறுப்புகளையும் விடப் பெரியதான ஒரு மெய்யெண் இருக்குமாயின் அந்த இடைவெளி *வலது-வரம்புடைய இடைவெளி* (*-bounded*) என்றும் அழைக்கப்படும்.  
ஓர் இடைவெளி இடது வரம்புடைய இடைவெளியாகவும், வலது-வரம்புடைய இடைவெளியாகவும் இருந்தால் அது *வரம்புடைய இடைவெளி* (*bounded*) எனப்படும். இல்லையெனில் அது *வரம்பில்லாத இடைவெளி* எனப்படும். பொதுவாக, வரம்புடைய இடைவெளிகள் *முடிவுறு இடைவெளிகள்* எனவும் அழைக்கப்படும்.  
வரம்புடைய இடைவெளிகளின் விட்டங்கள் (முனைப்புள்ளிகளின் வித்தியாசத்தின் தனி மதிப்பு) முடிவுறு மதிப்புகளாக இருக்கும். இந்த மதிப்பு, அந்த இடைவெளியின் நீளம் அல்லது அகலம் அல்லது அளவை எனப்படும்.  
வரம்பில்லா இடைவெளிகளின் நீளம் +∞; வெற்று இடைவெளியின் நீளம் 0 அல்லது வரையறுக்காததாகக் கொள்ளப்படும்..  
*a* ,*b* ஐ முனைப்புள்ளிகளாக உடைய வரம்புடைய இடைவெளியின் மையம் (*a*+*b*)/2; அதன் ஆரம் |*a*−*b*|/2. வரம்பில்லா இடைவெளிகளுக்கும் வெற்று இடைவெளிகளுக்கும் மையமோ ஆரமோ வரையறுக்கப்படவில்லை.
# இடைவெளி (கணிதம்)

## வகைப்பாடு

கீழே தரப்பட்டுள்ளவாறு மெய்யெண் இடைவெளிகளை பதினோரு வகைகளாகப் பிரிக்கலாம்.  
*a* , *b* மெய்யெண்கள்; <math>a < b</math>:  
: வெற்று இடைவெளி: <math>[b,a] = (a,a) = [a,a) = (a,a] = \{ \} = \emptyset</math>
: சிதைந்த இடைவெளி: <math>[a,a] = \{a\}</math>
: தகு மற்றும் வரம்புடைய இடைவெளி:
:: திறந்த இடைவெளி: <math>(a,b)=\{x\,|\,a<x<b\}</math>
:: மூடிய இடைவெளி: <math>[a,b]=\{x\,|\,a\leq x\leq b\}</math>
:: இடது-மூடிய, வலது-திறந்த இடைவெளி: <math>[a,b)=\{x\,|\,a\,\leq x<b\}</math>
:: இடது-திறந்த, வலது-மூடிய: <math>(a,b]=\{x\,|\,a<x\leq b\}</math>
: இடது-வரம்புடைய மற்றும் வலது-வரம்பில்லா இடைவெளி:
:: இடது-திறந்த இடைவெளி: <math>(a,\infty)=\{x\,|\,x>a\}</math>
:: இடது-மூடிய இடைவெளி: <math>[a,\infty)=\{x\,|\,x\geq a\}</math>
: இடது-வரம்பில்லாத மற்றும் வலது வரம்புடைய இடைவெளி:
:: வலது-திறந்த இடைவெளி: <math>(-\infty,b)=\{x\,|\,x<b\}</math>
:: வலது-மூடிய இடைவெளி: <math>(-\infty,b]=\{x\,|\,x\leq b\}</math>
: இருமுனைகளிலும் வரம்பில்லாத இடைவெளி: <math>(-\infty,+\infty)=\R</math>
# இடைவெளி (கணிதம்)

## வகைப்பாடு

### நீட்டிக்கப்பட்ட மெய்யெண் கோட்டின் இடைவெளிகள்

சில சூழ்நிலைகளில் இடைவெளிகளை நீட்டிக்கப்பட்ட மெய்யெண் கோட்டின் உட்கணங்களாக வரயறுக்கலாம். , இரண்டையும் சேர்த்து விரிவுபடுத்தப்பட்ட மெய்யெண்கோடு நீட்டிக்கப்பட்ட மெய்யெண்கோடு எனப்படுகிறது.  
, , ,
ஆகிய குறியீடுகள் இவ்விளக்கத்தால் பொருளுள்ளவையாகவும் வெவ்வேறானவையாகவும் இருக்கும். குறிப்பாக,  
- , சாதாரண மெய்யெண் கோட்டையும்
- ,நீட்டிக்கப்பட்ட மெய்யெண் கோட்டையும் குறிக்கும்.  
இடைவெளிகளை நீட்டிக்கப்பட்ட மெய்யெண் கோட்டின் உட்கணங்களாகக் கருதுவதால் மேலேயுள்ள வரையறைகளிலும் பெயர்களிலும் குழப்பங்கள் ஏற்படலாம். எடுத்துக்காட்டாக &nbsp;=&nbsp;<math>\R</math> என்ற இடைவெளி சாதாரண மெய்யெண்கோட்டில் மூடிய இடைவெளியாகவும், நீட்டிக்கப்பட்ட மெய்யெண்கோட்டில் திறந்த இடைவெளியாகவும் இருக்கும்.
# இடைவெளி (கணிதம்)

## பண்புகள்

- ஓர் இடைவெளிக்கு, தொடர்ச்சியான சார்பினால் கிடைக்கக்கூடிய எதிருருவும் ஒரு இடைவெளியாகவே அமையும்.
- இடைவெளிகள் <math>\R</math> இன் குவிவுக் கணங்களாகும்.
- எத்தனை இடைவெளிகளை எடுத்துக்கொண்டாலும் அவற்றின் வெட்டு ஓர் இடைவெளியாகும்;  
இரு இடைவெளிகளின் வெட்டு வெற்றுக்கணமாக இல்லாமல் இருந்தால், இருந்தால் மட்டுமே, அவற்றின் ஒன்றிப்பு ஓர் இடைவெளியாக இருக்கும்.  
அதாவது, ஒரு இடைவெளியின் திறந்த முனை மற்றொரு இடைவெளியின் மூடிய முனையாக இருக்க வேண்டும்.  
: <math>(a,b) \cup [b,c] = (a,c]</math>.  
- இடைவெளி <math>I</math>இன் ஓர் உறுப்பு *x* அவ்விடைவெளியை மூன்று பொது உறுப்புகள் இல்லாத இடைவெளிகளாகப் பிரிக்கும்:
- <math>I_1 </math> = x ஐ விடச் சிறியதான உறுப்புகள் கொண்ட இடைவெளி
- <math> I_2= [x,x] = \{x\}</math> இடைவெளி
- <math>I_3 </math> = x ஐ விடப் பெரியதான உறுப்புகள் கொண்ட இடைவெளி  
&nbsp;, <math>I </math> இன் உட்புறத்தில் இருந்தால், இருந்தால் மட்டுமே, இடைவெளிகள் <math>I_1 </math> <math>I_3 </math>இரண்டும் வெற்றற்றவையாக இருக்க முடியும்.
# இடைவெளி (கணிதம்)

## பொதுமைப்படுத்தல்

### பல-பரிமாண இடைவெளிகள்

*<math>n</math>-பரிமாண இடைவெளி* என்பது <math>\R^n</math> இன் ஓர் உட்கணமாகும்.  
:இவ்விடைவெளி, <math>n</math> ஆய அச்சுக்கள் ஒவ்வொன்றின் மீதமையும் <math>I = I_1\times I_2 \times \cdots \times I_n</math> இடைவெளிகளின் கார்ட்டீசியன் பெருக்கற்பலனாக இருக்கும்.  
:<math>n=2</math> எனில் இந்த இரு பரிமாண இடைவெளி, ஆய அச்சுக்களுக்கு இணையான பக்கங்களைக் கொண்ட செவ்வகம். :<math>n=3</math> எனில் இந்த முப்பரிமாண இடைவெளி, ஆய அச்சுக்களை பக்கங்களாகக் கொண்ட செவ்வகப் பெட்டி.
# இடைவெளி (கணிதம்)

## பொதுமைப்படுத்தல்

### சிக்கலெண்களின் இடைவெளி

சிக்கலெண் தளத்தின் பகுதிகளாக சிக்கலெண்களின் இடைவெளிகளை வரையறுக்கலாம். இவை செவ்வகங்களாகவோ வட்டத் தகடுகளாகவோ இருக்கும்.
# சுக்கா மாவட்டம்

**சுக்கா மாவட்டம்** (Chukha District) பூட்டான் நாட்டில் உள்ள 20 மாவட்டங்களில் ஒன்றாகும் . இம்மாவட்டத்தின் முக்கிய நகரம் **பியூன்ட்ஷோலிங்** ஆகும். இந்நகரமே இந்தியாவிற்கும் பூட்டானுக்குமான நுழைவாயில் ஆகும். சுக்கா பூடானின் வர்த்தக மற்றும் பொருளாதார நகராக விளங்கிகிறது. பூட்டானின் மொத்த உள்நாட்டு உற்பத்தியில் சுக்கா நகரம் முக்கியப் பங்கு வகிக்கிறது. இங்கு உள்ள **சுக்கா நீர்மின் நிலையம்** மற்றும் **டாலா நீர்மின் நிலையம்** நாட்டின் மின்தேவையை பூர்த்தி செய்கிறது. மேலும் இந்நகரத்தின் பூடான் கார்பைடு கெமிக்கல் லிமிட்டட் மிகப்பழமையான ஒன்றாகும்.
# சுக்கா மாவட்டம்

## மொழிகள்

இந்நகரத்தில் ட்ஸோங்கா, நக்லோப், லோக்பு ஆகிய மொழிகள் பேசப்படுகின்றன.
# சுக்கா மாவட்டம்

## ஜிவோக்கள்

கிராமங்களின் தொகுப்பு ஜிவோக்கள் என அழைக்கப்படும். சுக்கா 11 ஜிவோக்களாக பிரிக்கப்பட்டுள்ளது.
அவை,
- பிஜாச்சோ
- போங்கோ
- சாப்சா
- டாலா
- டுங்னா
- கிலிங்
- கெட்னா
- லாக்சினா
- மெட்டாகா
- பியூன்ட்ஷோலிங்
- சாம்பிலிங்
# பும்தாங் மாவட்டம்

**பும்தாங் மாவட்டம்** (Bumthang District) பூட்டானிலுள்ள 20 மாவட்டங்களில் ஒன்றாகும். இங்கு வரலாற்று சிறப்புமிக்க கோவில்கள் பல அமைந்துள்ளன. இங்கு 4 பள்ளத்தாக்குகள் அமைந்துள்ளன. அவை உரா, சும்மி, டாங், சோய்கார் ஆகியன. இம்மாநிலம் ஒட்டுமொத்தமாக பும்தாங் பள்ளத்தாக்கு என்றும் அழைக்கப்படும். பும்தாங் எனில் அழகான நிலம் என்று பொருள்.
# பும்தாங் மாவட்டம்

## பொருளாதாரம்

இங்கே கேழ்வரகு, பால் பொருட்கள், தேன், ஆப்பிள், உருளைக்கிழங்கு, கம்பிளி போன்றவை உற்பத்தி செய்யப்படுகின்றன. பொருளாதாரத்தில் கேழ்வரகு முக்கியப் பங்கு வகிக்கிறது.